b'\n_START_ARTICLE_\nHMS Anglesea\n_START_SECTION_\nPalvelus\n_START_PARAGRAPH_\nHMS Anglesea valtasi lokakuussa 1694 tunnin taistelun j\xc3\xa4lkeen 38-tykkisen kaapparin St. Louisin. Alus toi kes\xc3\xa4kuussa 1697 HMS Plymouthin kanssa Kinsaleen ranskalaisen 18-tykkisen kaapparin Gaillarden._NEWLINE_Aluksen siirrytty\xc3\xa4 L\xc3\xa4nsi-Intiaan se luokiteltiin Amiraliteetin 30. kes\xc3\xa4kuuta 1719 annetulla m\xc3\xa4\xc3\xa4r\xc3\xa4yksell\xc3\xa4 viidennen luokan alukseksi. Alus purettiin 1720 Chathamissa.  Se rakennettiin uudelleen, ja se laskettiin vesille 19. toukokuuta 1725._NEWLINE_Alus tutkittiin elokuussa 1741 Woolwichissa, jolloin sen todettiin olevan korjauksen tarpeessa. Se siirrettiin proomuksi. Alus l\xc3\xa4hti 31. toukokuuta 1742 Woolwichista upotettavaksi aallonmurtajaksi Sheernessiin.'